CELEX: 62014TN0154
Language: hr
Date: 2014-03-07 00:00:00
Title: Predmet T-154/14: Tužba podnesena 7. ožujka 2014. – ANKO protiv Komisije

10.6.2014   
            
            
               HR
            
            
               Službeni list Europske unije
            
            
               C 175/46
            
         Tužba podnesena 7. ožujka 2014. – ANKO protiv Komisije
   (Predmet T-154/14)
   2014/C 175/63
   Jezik postupka: grčki
   
      Stranke
   
   
      Tužitelj: ANKO Anonymos Etairia Antiprosopeion, Emporiou kai Viomichanias (Atena, Grčka) (zastupnik: B. Christianos, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da ukupan iznos od 185 664,10 eura koji je Komisija tužitelju već isplatila za projekt OASIS kao i ukupan iznos od 465 062,84 eura koji je Komisija tužitelju već isplatila za projekt PERFORM predstavljaju opravdane troškove;
            
         
               —
            
            
               utvrdi da iznos od 1 824,05 koji Komisija nije isplatila za projekt OASIS i iznos od 637 117,17 koji Komisija nije isplatila na ime financijske potpore za projekt PERFORM predstavljaju opravdane troškove, koje Komisija slijedom toga mora isplatiti ANKO-u, i
            
         
               —
            
            
               naloži Komisiji snošenje tužiteljevih troškova.
            
         
      Tužbeni razlozi i glavni argumenti
   
   Ova se tužba odnosi na odgovornost Komisije za ugovore br. 215 754 i br. 215 952 o izvršenju projekta OASIS i PERFORM, sukladno članku 272. UFEU-a.
   Tužitelj osobito tvrdi da je, unatoč tome što je on ispunio svoje ugovorne obveze, Komisija od njega tražila povrat isplaćenih mu iznosa smatrajući ih neopravdanima te mu je odbila isplatiti preostali iznos financijske potpore povrijedivši tako gore navedene ugovore, načela dobre vjere, zabrane zlouporabe prava i proporcionalnosti. Iz tog razloga tužitelj, kao prvo, tvrdi da je Komisija povrijedila ugovorne obveze u odnosu na njega kada je gotovo čitav iznos financijske potpore za projekte OASIS i PERFORM ocijenila neopravdanim. Kao drugo, tužitelj tvrdi da je zahtjev za povrat svih tih iznosa neproporcionalan i da predstavlja zloporabu.